Tatoeba sentences — language code: kab
Nekni nuli-d.
A-t-a yewweḍ Si Lḥusin.
Nwala-t mi t-id-yessers uṭaksi ukesser deg ubrid.
Irgazen meṛṛa qeddmen-d ɣer zdat, tilawin bedden-t-d nnig n uxxam n Dda Caɛban ad stewtiwent, ad as-qqaren-t: A lḥif-nsen, ɣef ciṭ n ccix n twaɣit, qelɛen-d qeccuc meccuc.
Dda Caɛban yesla-asent dɣa ad sent-yettɛeggiḍ s wadda: Ad akent-id-yefk Ṛebbi daɛwessu a yir lxelq.
Tenṭeq-d Nna Faḍma, imi tella d taǧǧalt, terra-as-d: Ad k-iqucc Ṛeppi a win i d-wesqen di lbabuṛ n yiɣyal, ma d argaz kečč.
Dɣa tilawin meṛṛa ṭreḍqent d taḍsa.
Dda caɛban yella zik d axeddam di Fṛansa, maca yezga ittennaɣ dinna, dɣa ḥwin-t-id.
Ɣef waya i as-qqaṛen di taddart "a win i d-wesqen di lbabur n yiɣyal".
Akken i d-iger Si Lḥusin aḍaṛ-is ɣef trekkabt taneggarut, yenṭeq Dda Caɛban yenna-as: Amek? Tufam-d ihi ccix?
Yerra-as-d Si Lḥusin: Zwir-d meqqaṛ ini-d "lɛeslama".
Yenna-as Dda Caɛban: Suref-aɣ a si Lḥusin, welleh ar nettu seg uṛaǧu. Ihi, ɛeslama-k. Illa ujdid?
Walaɣ ass-a Si Muḥend aɛrab, yerna iɣunez-iyi cwiṭ.
Yenna-d d akken amek? Kenwi ur tettceyyiɛem ara tarwa-nwen ɣer temɛemṛin, meɛna tettnadim ccix aqbayli?
Acukan, a-t-a ufiɣ-d yiwen d aɛrab yessen taqbaylit.
Yekker-d gar leqbayel.
Mi meqqer cwiṭ, yuɣal ɣer tmurt-is.
Ayefki n tyemmat yelha i llufan, aṭas aṭas agguren imezwura.
Amsax amezwaru n llufan i d-ilulen, qqaren-as taḍfayt.
Ttwalin-t d imḍebber fell-asen.
Ttwalint d aqerru fell-asen.
Yal aseggas, ttaɣeɣ-d tizmamin tijdidin i uɣerbaz.
Yal aseggas, ttaɣeɣ-d tizmamin timaynutin i uɣerbaz.
Sakin yuɣal-d ɣer temɛemmeṛt n Yilula, yeɣra din awal n Ṛebbi.
Ihi taddart tefṛeḥ.
Neṭqen-d yergazen nnan-as: Melmi ara d-yaweḍ?
A-t-a deg ubrid ad d-iteddu, yewwit-t-id Ḥsen mmi-s n Qasi., i asen-d-yerra Si Lḥusin.
Aggur n tziri yebda yettali-d xas akken mazal tafat n wass.
Wurdin kan, yewweḍ-d ukamyun n mmi-s n Qasi.
Yers-d, yerna yers-d yid-s yiwen-nniḍen s ubernus yettban am akken teṛṛeẓ temlel-is.
Ulin-d tirekkabin i d-yettawin ɣer tejmaɛit anida i tettraǧun wat taddart.
Akken i d-yewweḍ, isellem ɣef yirgazen meṛṛa, ma d tilawin ur yerfid ara allen-is ad tent-ilaɛi.
Udren-d d akesser, uɣen-d abrid ɣer tzeqqa n lǧameɛ i d-yezgan ddaw n tejamɛit.
Tama-s, tella yiwet n texxamt i ccix.
Taxxam n ccix tuɣ thegga.
Deg-s tagertilt i tguni akked lkanun i usewwi.
Ticki yeḥwaǧ iman-is, at taddart heggan-as-d teɛecciwt deffir n texxamt n tguni.
Nnan-as: Ṣbeṛ akka kra n wussan, si leɛḍil ad nfakk anesluɣ n tzeqqa-nni akin ad tawiḍ tawacult-ik.
Ussan-a dagi ara tiliḍ.
Lqut d wayen-nniḍen i teḥwaǧeḍ, d nekni ara ak-t-id-yettawin.
Yeɣli-d ṭṭlam, ccix yekcem ɣer texxam-is.
Ayefki amezwaru qqaren-as adɣes, deg-s i llan isufar ara iḥarben ɣef tfekka n llufan. Tayemmat, yelha ad tɛess akken ad t-iṭṭeḍ mmi-s.
Qqimen yid-s sin n yirgazen.
Wwin-as lqut, ččan akken lwaḥid.
At taddart meṛṛa kecmen s ixxamen-nsen.
Azekkayen, d ass lǧemɛa.
Nekni mi d-nekker ṣbeḥ, nerra ɣer lɛinseṛ nessalay-d igertiyal ɣer lǧameɛ.
Ma d irgazen d tlawin, ddan meṛṛa ɣer lexlawi wa akken ikemmel ad yefres, wa akken ad yecrew ciṭ n uzemmur i umelleḥ.
Nessekcem igertyal ɣer lǧameɛ, nessa-ten.
Nuɣal-d ɣer yixammen-nneɣ nečča imekli.